آمریکا باشقانی دونالد ترامپ، سوریه‌نین ادلب شهرینه شیمیایی سلاح ایله سالدیران اسده و سوریه رژیمینه باخیشی‌نین دییشدیگینی سؤیله‌دی.
ترامپ، اردن کرا‌لی عبدالله ایله واشینگتوندا بیر آرایا گلدی. ایکی‌لی سونرا مطبوعات کنفرانسی تشکیل ائتدی.
ترامپ؛
"ادلبده‌کی شیمیایی سالدیری ایله، یالنیز قیرمیزی دئییل بوتون جیزگی‌لریم آشیلدی" دئدی.
ادلبده‌کی شیمیایی سالدیرینین قبول ائدیله‌بیلمز اولدوغونو وورغولایان ترامپ، بو شیمیایی سالدیرییا قارشی حرکته گئچمه مسئولیتی اولدوغونو ایفاده ائده‌رک؛
"دونیا بیر ییخینتی، من ییخینتی تحویل آلدیم" دئدی.
اردن کرا‌لی عبدالله دا سوریه‌ده یاشانان‌لارین اولوسلارآراسی دیپلوماسینین باشاری‌سیزلیغینا بیر باشقا اؤرنک اولدوغونو و ترامپ ایله بیرلیکده بو پروبلئم‌لری حل ائده‌جک‌لرینه ایناندیغینی سؤیله‌دی.
آمریکانین بیرلشمیش میلت‌لر تشکیلاتی‌نین نماینده‌سی نیکی هیلی ده، سوریه‌ده‌کی شیمیایی سالدیری اوزرینه ائتدیگی دانیشمادا؛
"بیرلشمیش میلت‌لر حرکته گئچمزسه بیز گئچریک" دئدی.
